open-index/open-wikipedia-markdown huggingface dataset:
Peder Alsvik

**Peder Olsson Alsvik** () var ein norsk fiskar, sjømann, bankmann og stortingsrepresentant for Arbeidarpartiet, fødd i Aure på Nordmøre.

Foreldra til Alsvik var gardbrukarar på Semundset i Aure. Frå 16-årsalderen var Peder Alsvik sjømann i både innan- og utanriksfart. Han arbeidde mange år som fiskar og i 1912 stod han i spissen for skipinga av Norsk fangst- og fiskerforbund i Ålesund. 1922-23 var han anleggsarbeidar på Raumabanen. Frå 1933 til 1942 og frå 1945 til 1956 var han administrator i Hypotekbanken si avdeling i Trondheim.

Alsvik busette seg med familien på Dale på Nordlandet, som den gongen høyrde til Bremsnes herad. Han kom Alsvik inn i kommunestyret i Bremsnes i 1916, der han hadde sete ein periode (1916-19) og sidan tre periodar frå 1925 til 1934. Hausten 1936 vart Alsvik vald til stortingsrepresentant for Møre og Romsdal og Arbeidarpartiet. Han vart attvald ved stortingsval 1945 og 1949. Frå 1945 til han gjekk ut av Stortinget i 1953 var han medlem av Sjøfarts- og fiskerikomiteen.

## Kjelder
*lokalhistoriewiki
*Stortingsbiografi
Snelleordenen

**Snelleordenen** (Equisetales) er ein orden av fleirårige plantar som høyrer til klassen sneller (Equisetopsida/Sphenopsida) eller bregnar (Polypodiopsida). Han omfattar berre ein nolevande familie, Equisetaceae, som inneheld snelleslekta (*[[Equisetum]]*).

Sneller har karakteristiske ledda stilkar. Blada dannar slirer ved avslutningane på ledda. Nokre artar har også kransar med sidegreiner rett under slirene.

I dag finst det 18 artar av sneller, den einaste overlevande resten av ei stor plantegruppe som dominerte skogane i perm- og karbontida. Desse tidlege snelleplantane vart opp til 30&nbsp;m høge tre med 1&nbsp;m stammediameter, og utgjorde eit stort bidrag til noverande steinkolførekomstar.

## Kjelder

* *Denne artikkelen bygger på «[[:no:Sneller|Sneller]]» frå , den 23. oktober 2015*

## Bakgrunnsstoff
*
Eivind Hognestad

**Eivind Hansson Hognestad** () var ein gardbrukar, stortingsmann og ordførar frå Time i Rogaland. Peter Hognestad var bror hans.

Hognestad var son til ein gardbrukar. I ungdomen gjekk han amtsskulen, og tok så over farsgarden på Hognestad i 1892. Frå 1895 arbeidde han aktivt med landbruksforsøk, støtta av det offentlege dyrka han vekstar som kunne forbetre åkerbruket. I 1902 var han på studiereise i Danmark og Sverige, kosta av Landbruksdepartementet.

Perioden 1903-06 representerte han Stavanger amt på Stortinget, vald for Moderate Venstre. Han vart attvald i 1906 og representerte då einmannskrinsen Jæren og Samlingspartiet fram til 1909. Fyrste stotingsbolken var han medlem av landbrukskomiteen, i den andre av kyrkjekomiteen. Hognestad var så ordførar i Time i tre valperiodar, 1911-19.

Hognestad var ein flittig skribent, som mellom anna gav ut tre bøker om landbruk, kultur- og kyrkjeliv på Jæren og i Rogaland. 

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*Biografi i allkunne
Johan Martin Dahll

**Johan Martin Dahll** () var ein norsk næringsdrivar og stortingsmann frå Kragerø.

Dahll var son til ein kjøpmann. Han gjekk Anderssonske handelsinstitutt i Bergen, og vart så omkring 1853 sett til å styre to gruver ått av engelske handelsinteresser. I 1861 tok han over eiga i dei to gruvene, ei apatittgruve ved Kragerø og ei nikkelgruve i Bamble. Gruvedrifta gjekk så godt at han ei tid truleg var den største bergverkseigaren i Noreg. I tillegg dreiv han iseksport og skipsbyggeri.

Etter å ha vore varamann til Stortinget 1874-76, representerte han Kragerø på Stortinget i 1877, der han var medlem av næringskomité nr 1. Same hausten døydde han på Jomfruland i Skåtøy.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*
Olav Andresen

**Olav Andresen** () var ein norsk lærar og Arbeidarparti-politikar frå Heddal i Telemark.

Han var son til husmannfolk. Etter eksamen ved lærarskulen på Elverum i 1900 var han i to år lærar på Røros i Sør-Trøndelag. I 1903 tok han eksamen ved Otto Treider handelsskole i hovudstaden, og var så eit års tid kasserar i Heddal Sparebank. Frå 1904 til -13 var han lærar i Brandbu i Oppland. Sidan var han lærar på Notodden i 28 år fram til 1941.

Andresen var mykje med i styringa av Notodden i tida etter 1920. Mellom anna var han ordførar 1923-24 og 1928-31. Perioden 1925-27 var han 2. representant frå bykrinsen 
Notodden, Skien, Porsgrunn, Brevik, Kragerø, Risør, Arendal og Grimstad på Stortinget. På Tinget var han medlem av protokollkomiteen, samt av aksjonsnemnda som førebudde riksrettsaka mot regjeringa Abraham Berge. Andresen var medlem av Arbeidarpartiet.

## Kjelder
*Stortingsbiografi
Høgskolen i Buskerud og Vestfold

**Høgskolen i Buskerud og Vestfold** er ein statleg høgskule som fanst frå 1. januar 2014 til 31. desember 2015, då han gjekk saman med Høgskolen i Telemark for å danna Høgskolen i Sørøst-Norge.

## Historie
Høgskolen vart skipa 1. januar 2014 ved at Høgskolen i Buskerud og Høgskolen i Vestfold vart slegne saman til ein høgskule. Høgskulen er regionalt forankra, og har campusar (studiestadar) i Drammen, Vestfold, Kongsberg og Ringerike. Søknaden om å slå saman høgskulane i fylka Buskerud og Vestfold vart levert til Kunnskapsdepartementet 20. september 2012, etter at styra ved båe høgskulane  hadde vorte samde 27. august 2012 om å tilrå samanslåing. Ein viktig premiss for samanslåinga var at alle fire campusane skulle halde fram, og at auken i talet på studieplassar i framtida skulle gå føre seg på alle dei fire campusane. Rektoren og styreleiaren ved Høgskolen i Vestfold, Petter Aasen, vart vald til rektor for den nye høgskulen.

Høgskulen hadde som ambisjon å utvikle seg til eit universitet som er profesjons- og arbeidslivsretta. Som ein lekk i prosessen fram mot å verte eit universitet, gjorde styret i Høgskolen i Buskerud og Vestfold og styret i Høgskolen i Telemark vedtak 4. juni 2015 om å rå regjeringa til å slå saman desse to skulane under namnet Høgskolen i Sørøst-Norge. Ved kongeleg resolusjon 19. juni 2015 vart dette vedteke, med verknad frå 1. januar 2016.

Høgskolen i Buskerud og Vestfold hadde fire fakultet:

*Fakultet for humaniora og utdanningsvitenskap
*Fakultet for helsevitenskap
*Fakultet for teknologi og maritime fag
*Handelshøyskolen og fakultet for samfunnsvitenskap

Høgskolen i Buskerud og Vestfold skal tilby profilerte, forskingsbaserte studieprogram innanfor fagområda:

*helsevitskap og optometri
*teknologi og maritime fag
*lærarutdanningar på alle nivå
*humaniora og samfunnsvitskap
*økonomi- og administrasjonsfag.

Rektoratet for høgskulen hadde hovudsete og kontor på Campus Drammen og Campus Vestfold, styresekretariatet og administrerande direktør har tilhald på Campus Drammen, medan postadressa og postmottaket ligg til Campus Kongsberg. Målt etter talet på studentar, som var om lag 9&nbsp;500, var høgskulen den nest største av dei då 19 høgskolane i Noreg. 

## Kjelder

## Bakgrunnsstoff
* Offisiell nettstad
Perístasi

**Perístasi** (gresk Περίσταση) er ein distriktsby i periferieininga Piería i periferien Sentral-Makedonía i Hellas. Perístasi høyrer til kommunaleininga Paralía i kommunen Kateríni.

## Referansar
Karítsa

**Karítsa** (gresk Καρίτσα) er ein landsby i periferieininga Piería i periferien Sentral-Makedonía i Hellas. Karítsa høyrer til kommunaleininga Dío i kommunen Dío-Ólymbos.

## Referansar
Midgard vikingsenter

**Midgard vikingsenter**, tidlegare **Midgard historisk senter** er eit historisk formidlings- og opplevingssenter attmed det store gravfeltet Borrehaugane på Borre i Horten kommune. Senteret, som har namn etter menneskeverda, Midgard, i den norrøne mytologien, vart opna 27. mai 2000 av dronning Sonja. Senteret har som oppgåve å gje publikum kunnskap om vikingtida i Vestfold ved ymse former for utstillingar og ved å la publikum få take del i ulike aktivitetar. Midgard historisk senter inngår i den interkommunale organisasjonen Vestfoldmuseene IKS.

Bygningen for Midgard vikingsenter er teikna av arkitektkontoret Lund & Slaatto Arkitekter AS i Oslo, i samarbeid med arkitekt Halgeir Kårstein MNAL. Bygningen er utforma som samastilte element, der dei med runde former refererer seg både til gravhaugane og til dei kulerunde steinane i fjøra, fasaden med glas i bogar referere seg til bylgjene innover mot stranda, medan det lange, båtliknande tretaket over inngangspartiet skal få tankane inn på vikingskip og sjøfart.

Nedanfor senteret ligg gravfeltet der det i tida mellom 600 og 900 e.Kr. vart bygd ni store gravhaugar, og mellom dei finst det òg tre store gravrøyser. På feltet ligg det elles 30 mindre gravhaugar. Ikkje nokon stad i Nord-Europa er så mange store haugar vorte samla på eitt område. Denne konsentrasjonen av storhaugar syner at det her har vore eit sentrum for verdsleg og religiøs makt i vikingtida.

Arkeologiske granskingar i 2007 brakte for dagen spor etter ein stor hallbygning, «kongehallen», som kan tyde på at det var eit maktsentrum her allereie før vikingtida. Under seinare granskingar vart spor etter to andre bygningar avdekte. Leivningar etter det som kan ha vore vikingtidas hamn på Borre er òg oppdaga i dei seinare åra.

Ein freistnad på å rekonstruere «kongehallen» på grunnlag av dei få haldepunkta som finst, er bygd nordvest for gravfeltet, og vart opna i 2013. Denne såkalla Gildehallen på Borre er open for publikum, og for organiserte festlege samkomer, og vert administrert av Midgard historisk senter.

## Bakgrunnsstoff
* Offisielle internettsider.
Haldis Havrøy

**Haldis Havrøy**, opphavleg **Haldis Pettersen**, () var ein norsk arbeidar og politikar, fødd i Hadsel i Nordland, der far hennar arbeidde som kaiformann. Ho representerte Oslo og Arbeidarpartiet på Stortinget frå 1973 til 1981.

Havrøy var busett i Oslo, der ho i åra 1951-58 var vaskehjelp ved Mustad fabrikker. Frå 1959 til -61 var ho styrar av kantina ved Østlandske fryserier, og deretter ekspeditrise ved Oslo samvirkelag til 1964. Ho arbeidde så som kontorist i ASEA-Per Kure A/S til 1967, og og 1970-71 ved Arbeiderbevegelsens utredningskontor. Åra 1971-73 var ho bokhalder hos A/S Idekommunikasjon. 

Hausten 1973 vart Havrøy vald inn på Stortinget for Arbeidarpartiet i Oslo, og tok sete i sosialkomiteen. Etter ho vart attvald i 1977, flytta ho over i industrikomiteen.

## Kjelder

*Stortinget.no - Biografi
Hans Christian Hansen

**Hans Christian Svane Hansen** () var ein dansk politikar frå Århus. Han var frå 1955 til han døydde i 1960 statsminister i Danmark, medlem av Socialdemokraterne. Tidlegarte hadde han vore finansminster og utanriksminister.

## Kjelder

**Denne artikkelen bygger på «[[:da:H.C. Hansen|H.C. Hansen]]» frå ,  den 25. oktober 2015.*
Hilmar Baunsgaard

**Hilmar Tormod Ingolf Baunsgaard** () var ein dansk politikar frå Slagelse. Han var statsminister i Danmark frå februar 1968 til oktober 1971. Baunsgaard representerte Radikale Venstre.

Baunsgaard var medlem av Folketinget frå 1957 til 1977. Frå 1961 til 1964 var han handelsminister i i koalisjonsregjeringar leia av Socialdemokraterne Viggo Kampmann og seinare Jens Otto Krag.

Baunsgaard fekk mykje av heideren for at partiet han leia, Radikale Venstre, dobla røystetalet ved folketingsvalet 1968. Frå 2. februar 1968 vart han ny statsminister i Danmark, som leiar av ein regjerings-koalisjon der også Venstre og Det Konservative Folkeparti deltok. Den 11. oktober 1971 gjekk han av, og sosialdemokraten Jens Otto Krag tok over statsministerposten.

## Kjelder

**Denne artikkelen bygger på «[[:da:Hilmar Baunsgaard|Hilmar Baunsgaard]]» frå ,  den 25. oktober 2015.*
Erik Eriksen (1902–1972)

**Erik Eriksen** () var statsminister i Danmark frå 30. oktober 1950 til 30. september 1953. Eriksen, som var medlem av Venstre, var folketingsrepresentant frå 1935 til 1968.

## Liv og gjerning
Erik Eriksen var fødd på ein gard i Ringe sokn på Fyn, i eit miljø prega av grundtvigianisme og folkehøgskulerørsla. Han vart formann for Venstres Ungdom i 1929 og innvald til Folketinget i 1935, der han hadde sete til 1968.

Eriksen fekk posten som landbruksminister i den såkalla fridomsregjeringa frå 1945, og heldt fram i same i Knud Kristensen-regjeringa 1945-47. Då Hans Hedtoft måtte gå av som statsminister i 1950, danna Erik Eriksen ei borgarleg regjering i lag med Det Konservative Folkeparti. Eriksen sitt politiske meisterstykke var den nye grunnlova av 1953, som han lukkast få vedteken, trass bitter motstand frå nokre partifellar, mellom dei tidlegare statsminister Knud Kristensen.

Trass i valsiger for Venstre i 1953 måtte Eriksen gje frå seg regjeringsmakta. Han heldt fast ved det tette samarbeidet med dei konservative, ei linje som møtte motstand i partiet. I mai 1965 kom han i mindretal i folketingsgruppa då det var på tale om å slå saman Venstre og Det Konservative Folkeparti. Han gjekk då av som formann og stilte ikkje til val ved folketingsvalet 1968.

## Kjelder

**Denne artikkelen bygger på «[[:da:Erik Eriksen|Erik Eriksen]]» frå ,  den 25. oktober 2015.*
Kunstig nevralt nettverk

**Kunstige nevrale nettverk** er ein type maskinlæringsalgoritmar som er inspirert av måten hjernar verkar på. Slike nettverk er sette saman av knutar (nodar) med lenkjer mellom visse par av knutane. Kvar lenkje har ei vekt som seier kor mykje inndataet frå sendarknuten skal telja i vidare utrekningar i mottakarknuten.

Kunstige nevrale nettverk er ein type «svart boks»-algoritme der det typisk er vandt for eit menneske å tolka modellane som algoritmen lagar for å kunna gje utdataa sine.

## Kjelder
*
KIC 8462852

**KIC 8462852** er ei stjerne i stjernebiletet Svana. Ho har uvanlege variasjonar i ljosstyrken observert frå jorda som forskarar ikkje er visse på korleis kan forklarast.

## Kjelder
* ''Has Kepler Discovered an Alien Megastructure?''  - Discovery News
Selmer Alm

**Selmer Alm** () var ein norsk lokalpolitikar som representerte Arbeidarpartiet og Nasjonal Samling. Alm var ordførar i Eidskog kommune frå 1935 til 1945, og han meldte seg inn i Nasjonal Samling den 29. november 1940. I 1945 blei Alm ministerråd i Sosialdepartementet.

## Referansar
Gustav Sveen

**Gustav Sveen** () var ein norsk lokalpolitikar. Sveen var varaordførar i Ålesund kommune frå 1. januar 1937, og den 20. februar 1940 blei han sett inn som ordførar av Nasjonal Samling. Han blei sittande i vervet fram til 8. mai 1945.

## Kjelder
Peder Johannes Seglem

**Peder Johannes Seglem** () var ein norsk kontrollveterinær og lokalpolitikar. Han blei oppnemnd til ordførar i Bodø kommune av Nasjonal Samling i 1941. Han blei sittande i vervet til 1943.

## Referansar
Hans Ludvik Kristensen

**Hans Ludvik Kristensen** () var ein norsk lærar og lokalpolitikar. Kristensen blei oppnevnd til varaordførar i Bodø kommune av Nasjonal Samling i 1941. I 1943 blei han oppnevnd til ordførar, eit verv han blei sittande i til 1945.

## Referansar
Tømmerneset fangeleir

**Tømmerneset fangeleir** var ei tysk fangeleir på Tømmereneset i Hamarøy kommune som blei nyttja under andre verdskrigen. Fangeleira vorte teken i bruk i 1943, og hadde på det høgste 1 500 russiske krigsfangar som blei satt til tvungen arbeid på Polarbanen.

## Sjå òg
*Fangeleirane til okkupasjonsmakta i Noreg under andre verdskrigen

## Referansar
Sæterbø

**Sæterbø** eller **Sætrabø** er ein gard sør i Fitjar kommune. 

Garden grensar til Stordfjella i aust, Stord kommune i sør, Røydland i vest og Liarbø i nord. Garden var truleg opphavleg ei seter for gardane som låg lenger vest, før ein mann seinare har busett seg her og rydda garden. 

## Historie
Garden vart kalla Sætre i 1350-åra, men heiter Setterbøe på 1500-talet. Dette tyder på at garden låg øyde i seinmellomalderen, men er blitt nytta til slåtteland eller liknande. 

Garden var vanskeleg å drive sidan han låg til fjells, og det var ofte lite korn å dyrke. Beitemarka var derimot god, og her var ein god del skog. 

Namnet vert no skrive Sæterbø, som òg er daglegnamnet

## Kjelder
* 
* Sætrabø på norgeskart.no
Liarbø

**Liarbø** er ein gard sør i Fitjar kommune.

Garden grensar til Stordfjella i aust, Sæterbø i sør, Røydland i vest og Årbø i nord. Garden ligg noko opp i lia og har fått namn etter dette.

## Historie
Garden er ikkje særleg gammal og vart truleg opprydda under gardane som ligg lenger vest. Han er nemnt som Liid i Bjørgyngar Kalfskinn kring 1350. I 1590 vart namnet skrive Lierbøe og på same måte som nabogarden Sæterbø, har han mest truleg lege øyde i seinmellomalderen, men blitt nytta som beitemark eller slåtteland.

## Kjelder
* 
* Liarbø på norgeskart.no
Årbø

**Årbø** eller **Aarbø** er ein gard sør i Fitjar kommune. 

Garden ligg mellom Stordfjella i aust og Storavatnet i vest. I sør ligg nabogardane Liarbø og Røydland, medan Tveita ligg i nord. 

## Historie
På 1300-talet vart gardsnamnet skrive Am, som er dativ fleirtal av Å som i elv. Seinare vart garden rydda på nytt og fekk namnet Årbø. Dette tyder på at garden låg øyde ei stund seinmellomalderen. Elvene som namnet syner til er Røydlandselva, som garden ligg ved, og Tveitaelva. 

Årbø hadde same eigarar som Liarbø og Sæterbø fram til 1837, då eine brukaren tok over ein del av garden. I 1879 gjekk resten av garden til brukarane, som sidan då har vore sjølveigarar. 
## Kjelder
* 
* Årbø på norgeskart.no
Tveita på Fitjar

**Tveita** er ein gard i Fitjar kommune som ligg på austsida av Storavatnet, på ei smal stripe mellom vatnet i vest og Tveitafjellet i aust. I sør ligg garden Årbø og i nord ligg garden Vik

## Historie
Garden er truleg opprydda frå Vik og er ikkje særs gammal, men truleg eldre enn Årbø. Namnet kjem av tveit, som tyder eit bøstykke som ligg noko for seg sjølv. 

## Kjelder
* 
* Årbø på norgeskart.no
Vik på Fitjar

**Vik** er ein gard sentralt i Fitjar kommune, nordaust for Storavatnet. I aust ligg Tveitafjellet, i sør garden Tveita og i nord ligg Rimbareid. Garden er kalla opp etter vika han ligg ved i Storavatnet. 

## Historie
Garden er truleg av dei eldste i Fitjar og det er gjort mange fornfunn her. Det er mellom anna funne tre mannsgraver med rikt gravgods, som ein torshammar i sølv, ei dvergøks frå yngre jernalder, smelta bronse og ein celt frå eldre jernalder. Det er òg funne flintskrape, flint, slipt skifer, steinhakke og skaftholhakke.  

## Kjelder
* 
* Vik på norgeskart.no
Halvor Hektoen

**Halvor Hektoen** () var ein norsk kaptein, sivilingeniør og politikar i Nasjonal Samling. Hektoen var fylkesmann i Vestfold frå februar 1942 til mars 1944. I ein periode under andre verdskrigen var Hektoen også fylkesmann i Hedmark og fylkesførar i Aust-Agder. Hektoen hadde to søner som var frontkjemparar. Han mista den eine, Ola Hektoen, den 30. desember 1941. 

## Kjelder
Oxia Planum

**Oxia Planum** er ei slette aust for låglanda Chryse Planitia på Mars. Ho er vald som hovudkandidat for landingsstaden til ExoMars-roveren i 2018. Sletta er rik på leire, noko som vert rekna som ein føremon for å kunna finna spor etter eventuelt tidlegare liv på Mars.

## Kjelder
* ''Oxia Planum'' - ESA
* ''Landing site recommended for ExoMars 2018'' - ESA
Viggo Kampmann

**Olfert Viggo Fischer Kampmann** () var statsminister i Danmark frå 1960 til 1962.

Kampmann var utdanna statsvitar. I september 1950 vart han finansminister i Hans Hedtoft si sosialdemokratiske regjering, kort tid før regjeringa måtte gå av. Då Hedtoft vart statsminister på ny i 1953, kom Kampmann tilbake som leiar av Finansdepartementet, ein post han hadde også under etterfølgjaren i statsministerstolen, Hans Christian Hansen. Då Hansen døydde vinteren 1960 tok Kampmann over som dansk statsminister 21. februar 1960. Etter fleire hjarteatakk trekte han seg tilbake 3. september 1962 og overlet posisjonen som regjeringsleiar til partikollegaen Jens Otto Krag.

## Kjelder

**Denne artikkelen bygger på «[[:da:Viggo Kampmann|Viggo Kampmann]]» frå ,  den 25. oktober 2015.*
Thor Bekeng

**Thor Bekeng** () var ein norsk politikar. Han blei medlem av Nasjonal Samling i 1935. Bekeng blei konstituert som fylkeskontorsjef i Troms i januar 1941, og i april blei han fylkeskontorsjef i Finnmark. Den 14. april 1941 blei Bekeng satt inn som fylkesmann i Finnmark av Nasjonal Samling, etter at forgjengaren Hans Julius Gabrielsen blei arrestert. Han var fylkesmann fram til 1944 då Johan Andreas Lippestad tok over.

## Referansar
Edvard Stenersen

**Edvard Christoffer Stenersen** () var ein norsk gardbrukar og politikar i Nasjonal Samling. Stenersen blei ordførar i Aker kommune i 1941, og i april 1942 blei han utnevnd til fylkesmann i Oslo og Akershus. Stenersen satt som fylkesmann fram til 18. april 1943.

## Referansar
Terpní

**Terpní** (gresk Τερπνή) er ein distriktsby i periferieininga Sérres i periferien Sentral-Makedonía i Hellas. Terpní høyrer til kommunaleininga Nigríta i kommunen Visaltía.

## Referansar
Néo Soúli

**Néo Soúli** (gresk Νέο Σούλι) er ein distriktsby i periferieininga Sérres i periferien Sentral-Makedonía i Hellas. Néo Soúli høyrer til kommunaleininga Emmanouíl Pappás i kommunen Emmanouíl Pappás.

## Referansar
Arthur Arntzen (1906–1997)

**Arthur Arntzen** () var ein norsk byråkrat frå Borge i Østfold, og stortingsrepresentant for Arbeidarpartiet.

Arntzen tok eksamen ved handelsskule i 1928 og var frå 1929 kasserar ved Glomma sagbruk og høvleri A/S i Fredrikstad. Deretter arbeidde han som heradskasserar i Borge i perioden 1937-58 og så fram til 1972 som kontorsjef.

Arntzen var medlem av Borge kommunestyre i tida 1934–37 og på ny 1948–58. Siste fireårsbolken var han ordførar i Borge kommune. I 1945 var han medllom dei mange nye stortingsrepresentantane, vald for Østfold og Arbeidarpartiet. Attval i 1949 og 1953 syrgde for at han sat på Tinget i tre periodar frå 1945 til 1957. Heile si tid på Stortinget var han medlem av Finans- og tollkomiteen, i den siste fireårsperioden som sekretær i komiteen. Dei to siste periodane var han også med i Valkomiteen. Landsstyremedlem i Arbeidarpartiet 1949-53.

## Kjelder

**Denne artikkelen bygger på «[[:nb:Arthur Arntzen (1906–1997)|Arthur Arntzen (1906–1997)]]» frå ,  den 26. oktober 2015.*  
*Stortingsbiografi
Krengjetog

**Krengjetog** er eit jarnbanetog for passasjerar, der kvar av vognene (og lokomotivet dersom det ikkje er eit motorvognsett) er utstyrt med mekanismar som gjer at vognkassene lutar seg innover i svingane, medan boggiane med hjula ligg på skjenene på vanleg vis.

Krengingsmekanismane forskyver vognkassa med passasjerane gjennom svingen på same viset som ein syklist gjer ved å lene seg og sykkelen innover i ein sving. Dei sidekreftene som elles ville ha gjort at passasjerane kjente farta som plagsam, vert såleis redusert, og toget kan køyre med høg fart gjennom svingen utan at det vert for utriveleg for passasjerane. Tanken med å utstyre toga med kreningsmekansimer er difor å kunne setje opp farta på gamle og krokute jarnbaneliner, då både skjenegangen og toga toler mykje høgare fart enn det passasjerane i eit vanleg tog gjer.

## Bakgrunnsstoff
Stord IL

**Stord Idrettslag** er eit idrettslag på Stord i Vestland, skipa 30. mars 1914. Laget, som fram til  2001 heitte **Stord Turn og idrettslag**, har drive med idrettane turn og friidrett sidan 1914, fotball frå 1918, orientering frå 1945, handball og skiidrett sidan 1965, skeiseløp sidan 1968, symjing sidan 1971, volleyball sidan 1980-talet og basketball sidan 1990-åra. I 1914 stod også bryting på lagsprogrammet.

### Handball
Stord IL er best kjend for handballaget for menn. Laget spelte i eliteserien frå 1999 til det vart nedrykk i 2011. Kvinnelaget spelar på tredje nivå i seriesystemet.

### Fotball
Fotballaget til Stord spelte i 2. divisjon i sesongane 1989 og -90, med forsvarsspelaren Geirmund Brendesæther og angriparen Morten Tislevoll som dei leiande spelarane. Sesongane 2002 til 2006  deltok Stord Sunnhordland Fotballklubb i seriespelet i staden for Stord Idrettslag. Fotballklubben vart danna ved at Stord IL og Moster Idrettslag gjekk saman om felles A-lag. Fellesprosjektet  førte ikkje fram, så frå 2007 stilte Stord IL atter med eige lag. I 2015 spelar laget på nivå fire i norsk seriefotball.

### Skeiser
Kjell Storelid representerte Stord TIL då han vart norsk meister i 1997.

### Turn
Idrettslaget arrangerte Noregsmeisterskapen i turn 1964 for menn, i den dels uferdige nye idrettshallen.

## Kjelder

**Denne artikkelen bygger på «[[:nb:Stord Idrettslag|Stord Idrettslag]]» frå ,  den 26. oktober 2015.*  


## Bakgrunnsstoff
*
Nesbø på Fitjar

**Nesbø** er ein gard i Fitjar kommune. Han ligg på eit nes på nordaustsida av Storavatnet. I aust ligg garden Vik, i sør og vest ligg Storavatnet og i nord ligg Rimbareid.

## Historie
Garden er gammal, men ikkje særs gammal, og det er gjort fleire fornfunn her. Garden høyrte truleg til Vik tidlegare. På toppen av Vindåsen ligg ei røys på den vestlege toppen. Denne måler 8-12 meter i tverrmål. Like søraust for denne ligg ei langrøys som har målt 16x5 m. Ei anna langrøys ligg frampå kanten av knausen og er 6x4 m. Nok ei røys ligg øvst på knausen, i eit område som høyrer til Vik, og er 12 meter i tverrmål. I tillegg finst her fleire smårøyser på kring 3 meter i diameter. Truleg høyrer desse gravene til nabogardane. Ein har òg funne eit spyd i ei myr, i tillegg til flintreiskap frå steinalderen.

Garden vart kalla Nes i 1599, og dette har truleg vore det opphavlege namnet. Garden har så truleg lege øyde, men har blitt brukt som slåttemark, ein bø, av nabogardane, truleg Vestbøstad og så fått namnet Nesbø. Namnet Nes kjem frå neset garden ligg på. 

Den første brukaren ein kjenner til på garden var ein Jens Nesbø, som var nemnt i 1612. 

## Kjelder
* 
* Vik på norgeskart.no
Vestbøstad

**Vestbøstad** er ein gard sentralt i Fitjar kommune. Han ligg nord for Storavatnet og grensar til Rimbareid og Nesbø i aust, til Storavatnet og Helland i sør. I vest ligg Engesundsleia med Hjelmen og Gloppholmen. I nord ligg Kjeholmen og Prestbø. 

## Historie
Garden er særs gammal og truleg av dei eldste i Fitjar. Ein har funne kring 20 gravrøyser på Vestbøstad og det er gjort fleire funn av ting laga av bronse og jern, i tillegg til mange steinalderreiskap. 

Namnet er tolka av namneforskaren Magnus Olsen til å ha kome frå den gamle forma Vestribolstad, som tyder «den vestre garden», i motsetnad til Rimbareid. Daglegnamnet er i dag Vespestad. 

Vestbøstad høyrte til Lyseklostergodset frå mellomalderen til 1864, då brukarane løyste inn bruka sine og vart sjølveigarar. Dei eldste skriftlege kjeldene som nemner brukarane på Vestbøstad er skattemanntalet i 1519, då det var tre brukarar på garden, Per, Jon og Niels. 

Det ligg ein gammal kolerakyrkjegard på vestsida av garden. 

## Kjelder
* 
* Vestbøstad på norgeskart.no
Rimbareid

**Rimbareid** er ein gard sentralt i Fitjar kommune. Han grensar til Stordfjella i aust, til gardane Vik og Nesbø i sør, Vestbøstad i vest og til Prestbø og Fitjar i nord.

Rimbareid barne- og ungdomsskule ligg i dag på området.

## Historie
Garden er særs gammal, og det er gjort mange fornfunn som fortel om gammal busetnad og stor velstand. Det ligg ei stor gravrøys på Rimsvarden. Denne er 28 meter i tverrmål og kring 4 meter høg. Røysa vart grave fram kring 1785 av ein gjestgjevar i Folderøyhamn, truleg Jan Nielsen Meyer. Han fann ei steinsett grav med ei helle over. Hella vart lagt på grava til Paul Rimbareid, men er no truleg borte. I grava vart det mellom anna funne eit bronsesverd, som no ligg på Bergen Museum. I 1891 fekk professor Gustavson høyre om sverdet at det i lange tider hadde gått på utlån i bygda og vart nytta mot sjukdommar og til hjelp ved barnefødslar. Tanken var truleg at eit våpen som hadde teke liv, òg kunne gje liv.

Ei anna røys på garden er 20 meter i tverrmål, medan ei røys på 18 meter i tverrmål er 1 meter høg, der ein fann to graver med kól og brende bein. På eit anna bruk fann ein tre gravrøyser, der den eine var uvanleg høg. Ho er 12 meter i diameter og vart graven ut. I ei røys nedanfor Rimsvarden fann ein to spyd som låg i kross. Elles har ein i gravrøysene funne leirkrukker, glasperler, beinterningar, spelbrikker, beinkam, bjørneklør, sverd, spyd, fisketeinar og ymse tresaker som ei eikefjøl. På garden har ein òg funne to skaftholshakker, og flint- og kvartsittsaker frå steinalderen.

Garden var i privateige så langt attende ein kjenner til, utanom små område som Fitjarkyrkja eigde. Truleg har kyrkja fått denne parten som bot- eller sælegåve. Parten er ikkje nemnt i Bjørgynjar Kalfskinn, og må såleis ha komen til etter 1350-åra. Dei første brukarane som er nemnt var i skattemanntalet i 1519, då det var to brukarar her, Magnus og Kedel Ibidem.

## Namn
Namnet er tolka slik at første delen av namnet kjem frå «rimb» eller «rymb», som tyder ein lang, låg jord- eller grusrygg. Andre delen av namnet tyder eid, og syner til «eidet» mellom Storavatnet i sør og Fitjarvika i nord. Namnet er blitt skrive på mange forskjellige måtar opp gjennom åra, som berre Eide i 1519, til Romereidt i 1590, Remberg i 1605, Rombereød i 1612 og Remmereid i 1646. Slektsnamnet frå garden vert som regel skriven Rimmereid eller Rimmereide.

## Kjelder
* 
* Rimbareid på norgeskart.no
Johannes Befring

**Johannes Befring** () var ein norsk misjonær, oberstløytnant i Frelsesarmeen og forfattar frå Stardalen i Jølster kommune i Sunnfjord.

Befring misjonerte i Indonesia og i Indokina (landområde som i dag er delt mellom nasjonane Vietnam, Kambodsja og Laos). Han var redaktør i bladet Krigsropet frå 1944-1958.

Johannes Befring forfatta fleire bøker med religiøse tema og skildringar av befolkning og natur der han misjonerte.

Johannes Befring fekk i 1955 Kongens fortenestemedalje i gull.

## Bibliografi
### Bøker
* 
* 
* 
* 
* 
* 
*
* 
* 
* 

* 
### I bøker - eit utval
* 
### I tidsskrift - eit utval
* Lokalhistoriske artiklar Sogn og Fjordane

## Kjelder
* 

### Referansar


## Bakgrunnsstoff
*Om Johannes Befring i Lokalhistoriske artiklar Sogn og Fjordane
Galliske venetarar

**Venetarar** (latin *veneti*) var ein keltisk stamme som levde ved atlanterhavskysten i dagens Bretagne. Hovudbyen deira var dagens Vannes, som har namn etter dei. Venetarane var dyktige sjøfolk, og dreiv mellom anna handel med Storbritannia. Stammen blei underkua av Julius Cæsar i 56 f.Kr., noko han skildra i *[[Bellum Gallicum]]*.

## Kjelder
Venetarar

**Venetarar** kan visa til:

* Adriatiske venetarar, eit ikkje-italisk folkeslag som levde i nordaust-Italia i antikken(latin *veneti*), og har gjeve namn til regionen Veneto
*Galliske venetarar, eit vestkeltisk folkeslag i antikken som levde i dagens Bretagne (latin *veneti*).
* Vendarar (latin *venedi* eller *venethi*), eit folkeslag frå Wisła-området
* Folk frå Venezia eller historisk frå republikken Venezia.
Juha Sipilä

**Juha Petri Sipilä** () er ein finsk politikar og næringslivsleiar, fødd i Veteli i Mellersta Österbotten. Han var frå 29. mai 2015 til 6. juni 2019 statsminister i Finland.

Sipilä vart vald inn i Riksdagen for Centern i 2011, og tok over som partileiar i juni 2012. Etter å ha leia partiet til valsiger våren 2015, tok han over statsministerposten som leiar av ei koalisjonsregjering beståande av tre sentrum/høgre-parti. Våren 2019 varsla han at regjeringa ville gå av, då den ikkje hadde lukkast endre helsetenestene i landet. Samstundes trekte han seg som leiar av Centern.

## Kjelder

**Denne artikkelen bygger på «[[:en:Juha Sipilä|Juha Sipilä]]» frå ,  den 27. oktober 2015.*
Kalevi Sorsa

**Taisto Kalevi Sorsa** () var ein finsk politikar som var landets statsminister i tre periodar: 1972–75, 1977–79 og 1982-87. Dei to periodane 1975-76 og 1987-89 var han finsk utanriksminister. Frå 1975 til 1987 var Sorsa partileiar for dei finske sosialdemokratane, etter at han i tidsromet 1969-75 var partisekretær i same.

## Kjelder

**Denne artikkelen bygger på «[[:en:Kalevi Sorsa|Kalevi Sorsa]]» frå ,  den 27. oktober 2015.*
If You Leave Me Now

«**If You Leave Me Now**» er ein song og populær ballade av den amerikanske rockegruppa Chicago, frå albumet deira *[[Chicago X]]*. Han vart skriven og sungen av bassgitarist Peter Cetera og gjeven ut som singel den 31. juli 1976.

Han var òg tittelen på eit samlealbum gjeven ut av Columbia Records (Columbia 38590) i 1983.

Singelen gjekk til topps på den amerikanske singellista den 23. oktober 1976, og låg der i to veker, den første førsteplassen for gruppa. Han gjekk òg til topps på Easy Listening-lista.  Songen gjekk òg til topps på den britiske singellista den 13. november 1976, der han låg i tre veker.

«If You Leave Me Now» vart den største hitten til Chicago verda over, og toppa listene i land som Australia. Bandet fekk Grammy-prisen for beste arrangerte song med vokal og beste popsong av duo eller gruppe md songen. Singelen hadde i august 1978 seld 1,4 millionar eksemplar i USA aleine.

Songen har blitt nytta i fleire fjernsynsseriar og filmar, som *[[filmen Three Kings (1999)|Three Kings]]*, *[[Shaun of the Dead]]*, *[[A Lot Like Love]]*, *[[Sex and the City]]* og videospelet *[[Grand Theft Auto V]]*.

## Lister

### Vekeslister

### Årslister

## Andre versjonar
Det er blitt spelt inn over 100 versjonar av «If You Leave Me Now» av andre artistar gjennom verda. Nokre av desse er:

* Brotherhood of Man i 1980 på albumet deira *[[Sing 20 Number One Hits]]*
* Elkie Brooks på albumet hennar *[[Pearls av Elkie Brooks|Pearls]]* i 1981.
* Mina på albumet hennar *[[Finalmente ho conosciuto il conte Dracula...]]* i 1985.
* Peter Cetera spelte inn songen på ny som soloartist i 1997 på albumet *[[You're the Inspiration: A Collection]]*.
* Khalil Fong, R&B-songar frå Hong Kong, spelte inn ein versjon på mandarin-albumet, *This Love*.
* Isley Brothers i 2001 på albumet *[[Eternal av Isley Brothers|Eternal]]*.
* Danske Christine Milton for debutalbumet *Friday* i 2003.
* Filippinske Sitti for det andre albumet hennar *[[My Bossa Nova]]*.
* Maggie Reilly i 2002 på albumet *[[Save It For A Rainy Day]]*.
* John Barrowman i 2007 på albumet *[[Another Side av John Barrowman|Another Side]]*.
* Suzy Bogguss i 2007 på albumet *Sweet Danger*.
* Upside Down, eit britisk guteband frå 1996, nådde 27. plassen i Storbritannia. 
* 3T, med T-Rio, 2005
* Boyz II Men i 2009 på albumet *[[Love av Boyz II Men|Love]]*
* Egotrippi har gjeve ut ein finsk versjon kalla «Jos Sä Lähdet Pois».
* Jazzsongaren Laura Zakian i 2014 på albumet *Songs For Modern Lovers*.
* River Series med Alex Charles (vokal), på ein maxisingel i 1995 med fire eurodance-miksar.

### Konsertversjonar
*Philip Bailey frå Earth, Wind & Fire song songen under dei felles konsertane deira med Chicago i 2004-2006. Denne versjonen finst på albumet *[[Love Songs av Chicago|Love Songs]]* av Chicago.

### Sampling
* Ein sample frå songen vart nytta av den britiske elektronikaduoen Lemon Jelly på «Nice Weather For Ducks», som var B-sida til «Soft» (2003).

## Kjelder

**Denne artikkelen bygger på «[[:en:If You Leave Me Now|If You Leave Me Now]]» frå ,  den 28. oktober 2015.* 
*** oppgav desse kjeldene:*

## Bakgrunnsstoff
* [ If You Leave Me Now] at allmusic.com
*
Another Rainy Day in New York City

«**Another Rainy Day in New York City**» er ein song skriven av Robert Lamm for gruppa Chicago og spelt inn for albumet deira *[[Chicago X]]* (1976). Det var den første singelen gjeven ut frå albumet og nådde 32. plassen på ''Billboard'' Hot 100 og andreplassen på Hot Adult Contemporary Tracks-lista. Singelen vart nesten fullstendig ignorert på radio, som i staden spelte albumsporet «If You Leave Me Now». På grunn av dette, slutta Columbia Records å marknadsføre singelen og gav i staden ut «If You Leave Me Now» berre sju veker etter «Another Rainy Day in New York City».

## Medverkande
* Peter Cetera - solovokal, bass
* Terry Kath - korvokal, elektrisk- og 12-strengs akustisk gitarar
* Robert Lamm - korvokal, piano
* Danny Seraphine - trommer
* Laudir de Oliveira - conga, guiro, shakers og wind chimes
* Jimmy Pankow - trombone
* Lee Loughnane - trompet
* Walt Parazaider - tenorsaksofon, fløyte
* Othello Molineaux - steeltrommer
* Leroy Williams - steeltrommer

## Kjelder

**Denne artikkelen bygger på «[[:en:Another Rainy Day in New York City|Another Rainy Day in New York City]]» frå ,  den 28. oktober 2015.* 
*** oppgav desse kjeldene:*


## Bakgrunnsstoff
*
Dominic Frontiere

**Dominic Frontiere** () er ein USA-amerikansk komponist, arrangør og jazz-trekkspelspelar. Han er kjend for å ha skrive kjenningsmelodien og mykje av musikken til den første sesongen av TV-serien *[[TV-serien The Outer Limits (1963)|The Outer Limits]]*.

## Utvalde verk
;Fjernsyn
*1961: *[[TV-serien The New Breed|The New Breed]]*
*1963: *[[TV-serien The Outer Limits (1963)|The Outer Limits]]*
*1964: *[[TV-serien Twelve O'Clock High|Twelve O'Clock High]]* 
*1965: *[[TV-serien Branded|Branded]]*
*1965: *[[TV-serien The F.B.I.|The F.B.I.]]*
*1966: *[[The Rat Patrol]]*
*1967: *[[The Invaders]]*
*1967: *[[TV-serien The Fugitive|The Fugitive]]*
*1967: *[[The Flying Nun]]*
*1970: *[[TV-serien The Immortal|The Immortal]]*
*1970: *[[TV-serien The Silent Force|The Silent Force]]*
*1972: *[[TV-serien Movin' On|Movin' On]]*
*1972: *[[TV-serien Search|Search]]*
*1977: **
*1978: *[[filmen Perfect Gentlemen|Perfect Gentlemen]]*
*1978: *[[Vega$]]*
*1982: *[[Don't Go to Sleep]]*
*1982: *[[Matt Houston]]*
;Film
*1960: *[[filmen One Foot in Hell|One Foot in Hell]]*
*1965: *[[filmen Incubus (1965)|Incubus]]*
*1965: *[[filmen Billie|Billie]]*
*1968: *[[Hang 'Em High]]*
*1969: *[[Popi]]*
*1969: *[[filmen Number One (1969)|Number One]]*
*1970: *[[Chisum]]*
*1971: *[[On Any Sunday]]*
*1972: *[[Hammersmith Is Out]]*
*1973: *[[The Train Robbers]]*
*1975: *[[filmen Brannigan|Brannigan]]*
*1976: *[[The Gumball Rally]]*
*1980: *[[filmen Defiance (1980)|Defiance]]*
*1980: *[[The Stunt Man]]*
*1981: *[[Modern Problems]]*
*1985: *[[filmen The Aviator (1985)|The Aviator]]*
*1994: *[[Color of Night]]*

## Kjelder

**Denne artikkelen bygger på «[[:en:Dominic Frontiere|Dominic Frontiere]]» frå ,  den 28. oktober 2015.* 
*** oppgav desse kjeldene:*


## Bakgrunnsstoff
*
*
Baby, What a Big Surprise

«**Baby, What a Big Surprise**» er ein song skriven av Peter Cetera for gruppa Chicago og spelt inn for albumet deira *[[Chicago XI]]* (1977), med Cetera på solovokal. Det var den første singelen frå albumet og han nådde fjerdeplassen på den amerikanske ''Billboard'' Hot 100-lista.

Carl Wilson frå The Beach Boys song korvokal på songen, medan sakofonisten Walt Parazaider spelar fløyte i introduksjonen og trompetisten spelar Lee Loughnane pikkolotrompet.

Sjølv om *Chicago XI* hadde to mindre singlar til, var «Baby, What a Big Surprise» den siste store singelen til Chicago, før gitaristen Terry Kath omkom i ei ulukke. Det var òg den siste store hitsingelen deira produsert av James William Guercio.

## Medverkande
* Peter Cetera - solovokal, orkestrering
* Robert Lamm - piano
* Terry Kath - elektrisk gitarar
* Danny Seraphine - trommer
* Walt Parazaider - fløyte
* Lee Loughnane - pikkolofløyte trompet
* Carl Wilson - korvokal
* Tim Cetera - korvokal
* Jimmy Guercio - orkestrering, akustisk gitar, bass
* Dominic Frontiere - orkestrering

## Salslsiter

## Andre versjonar
*Cetera spelte inn songen på ny som soloartist i 1997 for albumet *[[You're the Inspiration: A Collection]]*.

## Kjelder

**Denne artikkelen bygger på «[[:en:Baby, What a Big Surprise|Baby, What a Big Surprise]]» frå ,  den 28. oktober 2015.* 
*** oppgav desse kjeldene:*
Ole Wilhelm Fasting

**Ole Wilhelm Fasting** () var ein norsk ingeniør og forfattar, fødd i Jølster i Sunnfjord.

Fasting gav ut fleire bøker med skildringar av natur og friluftsliv på Vestlandet. Jakt, turar og opplevingar i naturen med karakteristikkar av sunnfjordingen, og skildringar av embetsmannsmiljøet i Førde er sentrale emne i bøkene. Ole Wilhelm Fasting var overlærar ved Bergen tekniske skole frå 1878-1908. Han var ferdig utdanna ingeniør i 1875 etter studiar i Zürich.

Her er ein smakebit frå *Introduktion.* i den første skjønnlitterære utgjevinga til Ole Wilhelm Fasting, *Fra Jagten her Vesterpaa* - del 1, utgitt i 1898:

:Der ligger en liden utslaattelade paa et næs ved et stort, blankt fjeldvand. Du sætter dig paa volden en kveldstund og ser udover de birkeklædte strande. Alene. Støl på støl paa den anden side. Lange rader af kjør langsomt sjanglende nedover lierne mod fjøsene. En stanser og rauter udover. Budeierne lokker. Og kvelden siger på.

## Bibliografi
### Bøker
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 

### I tidsskrift - eit utval
* Lokalhistoriske artiklar Sogn og Fjordane

## Kjelder
*

### Referansar


## Bakgrunnsstoff
* 
* Om Ole W. Fasting i Lokalhistoriske artiklar Sogn og Fjordane
* 
* 
*
Alive Again av Chicago

«**Alive Again**» er ein song skriven av James Pankow for gruppa Chicago og spelt inn for albumet deira *[[Hot Streets]]* (1978), med Peter Cetera på solovokal. Det var den første singelen frå albumet og han nådde 14. plassen på den amerikanske ''Billboard'' Hot 100 chart. I Canada låg «Alive Again» to veker på 11. plassen.

«Alive Again» var den første singelen til Chicago etter dei avslutta samarbeidet med produsenten James William Guercio. Det var òg den første hitten deira etter dødsfallet til Terry Kath. Donnie Dacus spelte gitar på innspelinga.

Opningsriffet i songen vart nytta under klipp av høgdepunkt av *[[NBA on CBS]]* frå  NBA-sesongane 1979 til 1981.

## Lister
### Vekeslister

### Årslister

## Kjelder

**Denne artikkelen bygger på «[[:en:Alive Again (Chicago song)|Alive Again (Chicago song)]]» frå ,  den 28. oktober 2015.* 
*** oppgav desse kjeldene:*

## Bakgrunnsstoff
*
No Tell Lover

«**No Tell Lover**» er ein song skriven av Peter Cetera, Lee Loughnane og Danny Seraphine for gruppa Chicago og spelt inn for albumet deira *[[Hot Streets]]* (1978), med Cetera og Donnie Dacus på solovokal. Det var den andre singelen deira frå albumet og han nådde 14. plassen på den amerikanske ''Billboard'' Hot 100-lista og femteplassen på adult contemporary-lista.

Etter «No Tell Lover» klarte ikkje Chicago å få singlar inn på topp 50 i USA i nesten fire år. Dei klarte det til slutt med den store hitten «Hard to Say I'm Sorry» i 1982. 

## Kjelder

**Denne artikkelen bygger på «[[:en:No Tell Lover|No Tell Lover]]» frå ,  den 28. oktober 2015.* 
*** oppgav desse kjeldene:*



## Bakgrunnsstoff
*
Chicago 13

***Chicago 13*** er det 11. studioalbumet av det amerikanske bandet Chicago, gjeve ut i 1979. Det var oppfølgjaren til *[[Hot Streets]]* og vert ofte slakta av kritikarane. Dette var det siste albumet med sologitaristen Donnie Dacus, som hadde erstatta den avdøde, opphavlege sologitaristen Terry Kath året før. Alle bandmedlemmane medverka med låtskrivar. 

## Bakgrunn
Etter innspelinga var over i Morin-Heights i Quebec og Hollywood kom *Chicago 13* ut i august 1979. Bandet gjekk attende til å nummerere albuma sine og syne logoen sin på framsida. Singelen til Donnie Dacus, «Must Have Been Crazy», kom ut før albumet. *Chicago 13* var det første Chicago-albumet utan hitsinglar. Med negative meldingar nådde *Chicago 13* berre 21. plassen i USA, men selde til gullplate. Ikkje lenge etter albumet og turneen, fekk Dacus sparken utan noko forklaring på kvifor. 

I 2003 vart *Chicago 13* remastra og gjeve ut på ny Rhino Records med ei B-side, Dacus sin «Closer To You» (eit unytta opptak frå *Hot Streets*-innspelinga), og ein 12-tommarsmiks av «Street Player» som bonusspor. Songane «Street Player» og «Closer To You» hadde tidlegare vore gjevne ut av andre artistar: «Street Player» av Rufus, som spelte han inn før Chicago;  og «Closer» av Stephen Stills, men med Donnie Dacus på solovokal. «Street Player» vart til slutt ein hit, då han vart sampla for både hitten «The Bomb! (These Sounds Fall into My Mind)» av The Bucketheads i 1995 og «I Know You Want Me (Calle Ocho)» av Pitbull i 2009, og til slutt i ein remix i 2013 av dance-produsenten Tradelove.

## Innhald

## Medverkande
*Peter Cetera – bass, solo- & korvokal
*Donnie Dacus – gitar, solo- & korvokal
*Laudir de Oliveira – perkusjon
*Robert Lamm – klaverinstrument, solo- & korvokal
*Lee Loughnane – trompet, korvokal
*James Pankow – trombone, blåsararrangement
*Walter Parazaider – treblåseinstrument
*Danny Seraphine – trommer

### Andre medverkande
*David «Hawk» Wolinski - synthesizer på «Street Player»
*Airto Moreira - perkusjon på «Street Player», «Paradise Alley», «Life Is What It Is» og «Run Away»
*Maynard Ferguson - trompet på «Street Player»
*«P.C. Moblee» - solovokal på «Window Dreamin'» og «Aloha Mama» (Moblee var i røynda Peter Cetera som song i lågt toneleie.

## Produksjon
*Produsert av Phil Ramone og Chicago
*Produksjonsassistent – Michele Slagter
*Lydteknikar og miksing av Jim Boyer
*Assisternade lydteknikarar: John Beverly Jones, Brad Leigh, Peter Lewis, Nick Blagona, Robbie Whelan og Roger Ginsley
*Mastra av Ted Jensen
*Plateomslag – John Berg
*Logodesign – Nick Fasciano

## Lister
**Album** - Billboard (Nord-Amerika)

**Singlar**- Billboard (Nord-Amerika)

## Kjelder

**Denne artikkelen bygger på «[[:en:Chicago 13|Chicago 13]]» frå ,  den 28. oktober 2015.* 
*** oppgav desse kjeldene:*
Fadak

**Fadak** (arabisk فدك) var ein hageoase i Khaybar, eit landområde nord i Arabia og no ein del av Saudi-Arabia. Han ligg kring 50 km frå Medina, og var kjend for brunnane, daldar og handverk. Då  muslimane slo folket i Khaybar i slaget ved Khaybar, vart Fadakoasen var ein del av område gjeven til den islamske profeten Muhammed, som gav det til dottera, Fatimah. 

## Kjelder

**Denne artikkelen bygger på «[[:en:Fadak|Fadak]]» frå ,  den 28. oktober 2015.* 
*** oppgav desse kjeldene:*
Take Me Back to Chicago

***Take Me Back to Chicago*** er eit samlealbum av Chicago gjeve ut i 1985 av Columbia/CBS Special Products og det første med denne tittelen. I 1990 kom eit anna samlealbum på CBS/Columbia med same tittelen, men med eit anna innhald. Utgåva frå 1985 kom på ei tid då bandet hadde hatt mange hitsinglar og album for Warner Brothers, og bestod av hitsinglar og albumspor som ikkje hadde vore på dei to samlealbuma på Columbia label, medan utgåva frå 1990 inneheldt mange spor som alt var å finne på tidlegare samlealbum. 

Fordi Chicago i 1985 hadde gått over til eit nytt selskap, var ikkje *Take Me Back to Chicago* direkte autorisert av bandet og derfor ikkje rekna som ein del av den offisielle diskografien. 1990-utgåva av albumet inneheld nesten berre songar av bassisten og songaren Peter Cetera, i staden for ein miks av songar av alle låtskrivarane i bandet, slik 1985-utgåva var. 

1985-versjonen kom ut på LP, kassett og CD, medan 1990-versjonen berre kom på CD. 1985-utgåva selde dårleg og vart heller ikkje godt motteken av kritikarane. Allmusic skreiv om albumet at det var «nok eit meiningslaust samlealbum til overpris av Columbia Records og dette inneheld ikkje ein gong store hittar.»

## Tittelsporet

Tittelsporet kom opphavleg ut på *[[Chicago XI]]* i 1978 og vart ein hit i USA og Canada. Singelen kom ut i mai det året og nådde 63. plassen på *[[Billboard Hot 100]]* og 62. plassen på ''Cash Box'' Top 100. I Canada nådde han 66. plassen.  På Adult Contemporary-lista gjekk songen opp til 39. plassen i USA og 21. plassen i Canada.

## Innhald
### 1985-utgåva

### 1990-utgåva

## Kjelder

**Denne artikkelen bygger på «[[:en:Take Me Back to Chicago|Take Me Back to Chicago]]» frå ,  den 28. oktober 2015.* 
*** oppgav desse kjeldene:*